# Csányi Sándor (bankár)

### A Wikipédiából, a szabad lexikonból.

Csányi Sándor (Jászárokszállás, 1953. március 20. – ) magyar üzletember, az OTP Bank elnök-vezérigazgatója.

## [szerkesztés] Élete

A helyi tsz mezőőrének és a háziipari szövetkezetben fonalhajtóként dolgozó feleségének második fiaként született. A három fiút nevelő házaspár méhészkedésből és háztáji cukorrépa-termesztésből tartotta el a családot. Tizennégy évesen elkerült szülővárosából, és a budapesti I. István Közgazdasági Szakközépiskola tanulója lett. Mivel albérletet nem tudott volna fizetni - a Pénzügyi és Számviteli Főiskolán (PSZF) folytatott tanulmányai idején is éjszakás kollégiumi nevelőtanár maradt. 1974-től a Pénzügyminisztérium alkalmazottja volt, ahol a bevételi főigazgatóságon, majd a titkárságon dolgozott. Közben elvégezte a Közgazdasági Egyetemet és ledoktorált. Disszertációja a Lakossági hitelezés és betétgyűjtés alakulása, továbbfejlesztésének lehetőségei címet viseli. A PM Bevételi Főigazgatóságán megtanulta, hogyan lehet a mérlegben gyorsan átlátni az összefüggéseket és kiszúrni a hibákat, a vállalati kapcsolattartás során pedig remek kommunikációs képesésgekre tett szert. 1983-ban a Mezőgazdasági és Élelmezésügyi Minisztériumba került, mint osztály vezető, kisebb fizetésért és alacsonyabb beosztásba. A döntő érv a beigért szolgálati lakás volt. Ezekben az években vált a vadászat fő szenvedélyévé. 1986-ban a Magyar Hitelbank főosztályvezetője, majd 1989-től a Kereskedelmi és Hitelbank, vezérigazgató helyettese lett és ahol széles körű stratégiai feladatokat kellett ellátnia. 1991-ben Csepi Lajos, az Állami Vagyonügynökség (ÁVÜ) vezérigazgatója felkérte Csányit a Budapest Bank (BB) elnök-vezérigazgatói posztjára. A kormány által már eldöntött jelölésre Csányi igent mondott, ám végül Csepi váratlanul értesítette, hogy a posztot pályázat útján fogják betölteni, mert „fölmerült Bokros Lajos neve is”. Csányi Sándor közölte Csepivel, hogy nem pályázik. Ekkor arra kérték, hogy egy önéletrajzot adjon be. Ezt sem tette meg, de írt egy levelet Antall Józsefnek, melyben leírta távolmaradásának okát. 1992-től a OTP Bank Rt. elnök-vezérigazgatója lett. Csányi az első hónapban áttanulmányozta az OTP mérlegkönyveit, majd ezt követően mind a 215 vezető megkapta a felmondólevelét, és csak 150-en vehették kézbe az újbóli kinevezést.

### [szerkesztés] Befektetései

Befektetési portfóliója az elmúlt egy évtizedben egyre terebélyesedett: a borászattól, a hús- és tejipartól az ingatlanokon át a telekommunikációig számos vállalatot vett és működtet.

- 2004-ben 75 százalékos tulajdont vásárolt a Magyar Lőszergyártó Rt-ben.
- 2005 januárjában százszázalékos tulajdonosa lett a légijármű-kölcsönzéssel, illetve nem menetrendszerű légi szállítással foglalkozó Alexand-Air Kft.-nek.
- Nathaniel Rothschilddel 2005 augusztusában megvásárolta a Trigánit 25 százalékos tulajdonhányadát

## [szerkesztés] Díjai, tisztségei és kitüntetései

- Wall Street Journal Europe Közép-Európa tíz legjobb vállalatirányítója közé választotta - 1999
- Ernst & Young - Az év üzletembere díj - 2004
- Bankszövetség elnökségének tagja
- VOSZ társelnöke
- Prima Primissima-díj kuratóriumának elnöke
- EJU tiszteletbeli alelnöke
- Év üzletembere 2003, 2004
- Magyar Tudományos Akadémia elimerése

## [szerkesztés] Érdekességek

- A Magyar Hírlap A leggazdagabb 100 magyar című 2006-os kiadványában első helyezést adott neki, melyben becsült vagyona 90 milliárd forint.
- Családjával létrehozta a Csányi-alapítványt a szegény, de tehetséges gyermekek megsegítésére.

## [szerkesztés] Külső hivatkozások

- Életrajza
- lap.hu

| Ez az életrajzi tárgyú lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../c/s/%C3%A1/Cs%C3%A1nyi_S%C3%A1ndor_%28bank%C3%A1r%29_3394.html"

Kategóriák: Csonkok (életrajz) | Magyar üzletemberek

##### Views

- Szócikk
- Vitalap
- Aktuális változat

##### Keresés